जैतापुर के लोगों को उकसा रही शिवसेना : राणे  
महाराष्ट्र के उद्योगमंत्री नारायण राणे ने शिवसेना पर जैतापुर के लोगों को प्रस्तावित परमाणु संयंत्र के खिलाफ उकसाने का आरोप लगाया है।
महाराष्ट्र के उद्योगमंत्री नारायण राणे ने शिवसेना पर जैतापुर के लोगों को प्रस्तावित परमाणु संयंत्र के खिलाफ उकसाने का आरोप लगाया है।  राणे ने यहां विधान परिषद में कहा, यह शिवसेना की राजनीतिक लाभ उठाने की कोशिश है। हमारे पास जैतापुर में बंद के आयोजन के लिए सेना भवन में हुई बैठक और गांवों में स्थानीय विधायकों द्वारा आयोजित बैठकों का ब्यौरा है। इसके बाद ही लोगों ने विरोध शुरू किया। विपक्षी शिवसेना, भाजपा सदस्यों ने जैतापुर के मुद्दे पर चर्चा के लिए एक कार्यस्थगन प्रस्ताव पेश किया था।